Həbib Cəbiyev - Vikipediya

# Həbib Cəbiyev

### Vikipediya, açıq ensiklopediya - ویکیپدیا ، آچیق انسایکلوپدیا

Cəbiyev Həbib Pircan oğlu (1899- 1938)

Siyasi və dövlət xadimi, publisist.

1915-ci ildə inqilabi hərəkata qoşulmuş, 1918-ci ildə "Hümmət"in üzvü olmuş, Balaxanı təşkilatının katibi seçilmişdir. Bakı, Gəncə, Şamxor (Şəmkir), Tovuz və Qazaxda inqilabi iş aparmışdır. Azərbaycan Kommunist (bolşeviklər) Partiyası (AK(b)P) 1-ci qurultayının (1920, fevral) nümayəndəsi olmuşdur.

AK(b)P daxili ixtilaflarda Nəriman Nərimanova qarşı duran qrupun üzvü olub. 1922-23-cü illərdə Moskvada "Qızıl Şərq" jurnalının, 1923-1927, 1929-1930-cu illərdə Azərbaycanda "Kommunist" qəzetinin baş redaktoru olmuşdur. 1926-cı ildə keçirilmiş birinci Türkoloji Konqresdə Azərbaycan tərəfdən Bəkir Çobanzadə və Ruhulla Axundovla birgə fəal nümayəndə olaraq iştirak etmişdir. 1927-1929-cu illərdə AK(b)P MK-nın şöbə müdiri işləmiş, 1930-cu ildən SSRİ Kolxoz Mərkəzinin sədr müavini, SSRİ Xalq Yeyinti Sənayesi Komissarlığı siyasi idarəsinin rəis müavini olmuşdur. Kommunist İnternasionalının 5-ci Konqresinin, partiyanın 16-cı Qurultayının nümayəndəsi seçilmişdir. Repressiyaya məruz qalaraq 21 aprel 1938-ci il tarixində güllələnmişdir. Stalinin ölümündən sonra bəraət alıb.

FORMACA MİLLİ, MƏZMUNCA SOSİALİST KULTURU UĞRUNDA

AK (b) P XIII qurultayında M.C. Bağırovun məruzəsindən

...Bir çox kultur müəssisələrimizdə xalqın qəddar düşmənləri R.Axundov, Əli Kərimov, Triniç, Əli Nazim, Talıblı, Tağı Şahbazi, Dubinski və başqaları uzun zaman bildiklərini etmişlər. ... Bir sıra illər ərzində yazıçılar təşkilatı təsadüfi, bəzən isə yabançı, sınıfca düşmən elementlərlə zibillənmişdir. Xalq düşmənləri Talıblı, Şahbazi, Əli Nazim, Əhməd Cavad və başqalarının uzun zaman cəza görmədən yazıçılar sırasında qala bilməsi faktdır. Atamançı, qruppaçı Qarayev, Cəbiyev və başqalarının Musaxanlı, Hüseyn Cavid və başqaları kimi qəddar müsavatçıları öz himayələri altına alması faktdır. Trotskist — faşıst Averbaxın və onun bandasının Bakını dəfələrlə öz kontrrevalusion səyahətləri üçün seçdikləri faktdır. Yazıçılar İttifaqının bu gün belə öz sıralarını Seyid Hüseyn, Salman Mümtaz, Yusif Vəzir, Sanılı, Hüseyn Cavid və başqaları kimi qəddar burjua millətçilərindən təmizləmədiyi faktdır. Bu da bir faktdır ki, keçmişdə bütün bu düşmənləri Mustafa Quliyev, Cəbiyev, Qarayev və başqaları himayə və müdafiə edirdisə, bu gün bunları Ələkbərli, Şamilov, Əsəd Axundov və başqaları kimi çürük liberallar himayə və müdafiə edirlər. Bunun nəticəsində təsadüfi deyildir ki, Azərbaycan K(b) P MK- nın dəfələrlə xəbərdarlıq etməsinə baxmayaraq Ələkbərli, Şamilov, Əsəd Axundov və Yazıçılar İttifaqında işləyən başqa partiya üzvləri Yazıçılar İttifaqında olan və davam edən şeylərdən özləri üçün lazımi nəticələr çıxarmayırlar, özləri üçün lazımi ibrət dərsi almayırlar. Biləkis bu gün belə biz, Yazıçılar İttifaqında düşmənin tərəfindən qızışdırılan, həqiqətdə ədəbiyyat cəbhəsini pozmaq, bizə sadiq adamları etibardan salmaq, düşmənin işlərini ört-basdır etmək məqsədini daşıyan prinsipsiz, ideyasız qrup mübarizəsi görürük… (İyun, 1937-ci il)

## [redaktə / تحریر] Xarici keçidlər

- Güllələnənlərin siyahısı (Тульская М. ул. siyahısında кв.522)

Retrieved from "http://az.wikipedia.org../../../h/%C9%99/b/H%C9%99bib_C%C9%99biyev_fef2.html"

Kateqoriyalar: Şəxslər

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar